Diari Oficial de la Generalitat Valenciana


Sumari del DOGV 6450, del 01-02-2011 (2011/861)

Informació pública de la sol·licitud d'autorització ambiental integrada amb avaluació d'impacte ambiental i amb sol·licitud de declaració d'interés comunitari incloses, per a una planta d'assecatge solar de llots amb suport de cogeneració, promoguda per NOTEC, Noves Tècniques Ecològiques, SL, a Requena (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/861


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada amb avaluació d'impacte ambiental i amb sol·licitud de declaració d'interés comunitari incloses, per a una planta d'assecatge solar de llots amb suport de cogeneració, promoguda per NOTEC, Noves Tècniques Ecològiques, SL, a Requena (València). [2011/861]  
De conformitat amb el que estableix l'article 27 del Decret 127/2006 (DOGV 20.09.2006), el qual desenvolupa la Llei 2/2006, de 5 de maig, de Prevenció de la Contaminació i Qualitat Ambiental; l'article 3 del Reial decret legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, i l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, se sotmet a informació pública l'expedient número AAIII/2010/01/46, seguit a instàncies de NOTEC, Noves Tècniques Ecològiques, SL, amb CIF C35149119 i domicili social al carrer Travessera del Bovalar, 38, d'Alaquàs (València), que té com a objecte l'atorgament de l'autorització ambiental integrada per a una planta d'assecatge solar de llots amb suport de cogeneració.  
- Peticionari: NOTEC, Noves Tècniques Ecològiques, SL.  
- Emplaçament: parcel·les 302 i 303, polígon 12, a Requena (València).  
- Projecte: planta d'assecatge solar de llots amb suport de cogeneració.  
- Capacitat de tractament: 9.940 t/any.  
- Energia generada: 4.000 MW/h.  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades podran examinar els projectes presentats a la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, edifici Trade Center, c/ del Professor Beltrán Báguena, 4, a València i a l'Ajuntament de Requena, on estaran exposats en hores d'atenció al públic (de 9.00 a 14.00).  
València, 5 d'octubre de 2010.- El director territorial: Vicente Collado Capilla.